Alawahu

Alawahu (Curcuma longa) tanggulo Bahasa Indonesia liyo Kunyit meyambo kunir deuyito letuwoto talatuwawu pilomulo ramba-ramaba wawu wunemo asaliliyo lonto yilantala Asia Tenggara. Pilomulo boti malo loladu ode yilantala Malaysia, Indonesia, Australia bahkan ode Afrika. Wimbihu wa’ato tilanggulaliyo  rimpang deuyito yito lowali ramba-ramba palalu  upopohunaliyo mowali wunemo tradisional,yilumo mo’osehati wawu hepohutuliyo powarna alami to potubu. yimbide’o timi’idu tawu ngota Indonesia wawu India wolo bangusa Asia yimbide’o moa’ami perna lo’alo  pilomulo ramba-ramba boti ,piyohe mowali bumbu potubu,jamu,yilumo mo’osehati meyambo wunemo upodaha sehati wawu mopo’o catik.
Alawahu le tuwoto todelomo lembo’a  Zingiberaceae|jahe-jahean(Zingiberaceae).
Tanggulo to Lipu-lipuwalo 
Alawahu ilotawa lo tatoyilantala wolo tanggulo hedala-dalala  odelo unin (Bahasa Ambon), gorachi (Bahasa Ternate) artiliyo hulawa,turmeric (Inggris), kurkuma (Belanda), kunyit (Indonesia dan Malaysia), janar (Banjar), kunir (Jawa), konéng (Sunda), huni (Bima), konyè (Madura), Kunyir (Komering). Cahang (Dayak Panyambung), Dio (Panihing),  Uinida (Talaud), Kuni (Sangir), Alawahu (Gorontalo), wawu lebe daadatama’o tanggulo lololadu lonto yilantala Indonesia mo’ela indonesia daadata tilidalala yilantala wawu bahasa.

 Huna Alawahu' deuyito ramba-ramba ubiasa hepopohunaliyo  potubu to lipu-lipuwalo lo Asia.Alawahu ngope’e-ngope’e hepohutuliyo bumbu  todelomo tabulo pilitode, wawu olo hepohunaliyo powarna lalahu todelomo tilubu,meyambo mowali pongawet.Produk farmasi berbahan bakuliyo alawahu, mambo mosayingiya tililahepa lowunemo paten, humaya u peradangan sendi (arthritis-rheumatoid) meyambo osteo-arthritis bahanliyo aktif diklofenak, piroksikam, wawu fenilbutazon wolo haragaliyo mahale da’a meyambo suplemen u’alo (Vitamin-plus) model liyo odelo kapsul.
Umbi (rimpang) umuru ngotawunu apingo hepomakeliyo mowali wunemo , tapuliyo (rimpang) alawahu khasiyatiliyo mopo’ohuhulo wawa'o ,mopo’oberesi bagiyangi ombogo khusus ode lambung, merangsangi, mohinggi gas lebe-lebe to toniya,motonggode duhu wawu mencegah duhu banggalo. uwewoliyoma’o leeto mowali bahan todelomo tubu lowali porasa wawu powarna todelomo jenis olahan u’alo hunaliyo mongohi cita rasa olo tahe pohunawa.
Alawahu hepohunemiyo anti lo kohidu , antiseptik wawu antikejang wolo mongilangi matango selaput lender to ngango. Alawahu he’alolo  delomo bontuk pilitodu filtrat, yilumola olo  mowali ekstrak meyambo popohunalo mowali pomadeto mohunemo matango wawu le panggilo . Alawahu olo ohuna mo’oluli wulingo pambo-pambolo,caraliyo alawahu lalangolo wawu hetinggupolo mopo’olancar pohilawo.

 Referensi 

Dalala:WikiPolohungo